2004. na filmu

**[[2004]]. godina se ne smatra osobito značajnom za filmsku umjetnost** ali je uključivala neke hvaljene filmove, kao što su *[[Sidewys|Stranputica]]*, *[[Tropical Malady]]*, *[[Million Dollar Baby|Djevojka od milijun dolara]]*, *[[Der Untergang|Hitler: Konačni pad]]*, *[[Crash (film 2004)|Fatalna nesreća]]*, *[[House of Flying Daggers|Kuća letećih bodeža]]*, *[[Eternal Sunshine of the Spotless Mind|Vječni sjaj nepobjedivog uma]]*, *[[La mala educación|Loš odgoj]]*, *[[After the Sunset|Nakon sumraka]]*, *[[Being Julia|Biti Julija]]*, *[[The Bourne Supremacy (film)|Burneova nadmoć]]*, *[[The Passion of the Christ|Pasija]]*, *[[The Village (film, 2004)|Zaselak]]*, *[[Fahrenheit 9/11]]*, *[[2046 (film)|2046]]*, *[[Moolaadé]]*, *[[Kill Bill: Volume 2]]*, *[[The Incredibles|Izbavitelji]]* i *[[The Aviator (2004 film)|Avijatičar]]*.

Značajniji anime filmovi bili su *[[Howl's Moving Castle (film)|Pokretni dvorac]]*, *[[Inuyasha the Movie: Fire on the Mystic Island]]*, *[[Steamboy]]*, *[[Mind Game (film)|Mind Game]]* i *[[Ghost in the Shell 2: Innocence]]*. Na području bivše Jugoslavije, značajniji filmovi bili su *[[Jesen stiže, dunjo moja]]*, *[[Kad porastem biću Kengur]]*, *[[Kod amidže Idriza]]*, *[[Život je čudo]]*, *[[Duga mračna noć]] *, *[[Oprosti za kung fu]]*, *[[Ta divna splitska noć]]* i *[[Seks, piće i krvoproliće]]*.

 
## Događaji
* 25. februar - Premijerno prikazan *[[The Passion of Christ]]*, film australijsko-američkog režisera Mela Gibsona posvećen stradanju i smrti Isusa; projekt velikim dijelom motiviran Gibsonovim katoličkim uvjerenjima je ostvaren bez ikakve pomoći velikih hollywoodskih studija, odnosno u nezavisnoj produkciji; iako je postao metom žestokih kritika, koje mu zamjerao previše eksplicitno nasilje, kao i optužbi za antisemitizam, *The Passion of the Christ* postiže neočekivan komercijalni uspjeh.
* 6. mart - U Japanu premijerno prikazan *[[Ghost in the Shell 2: Innocence]]*, nastavak znamenitog anime filma *[[Ghost in the Shell]]* iz 1995. godine; izuzetno skupo i ambiciozno ostvarenje postaje prvi anime film koji će službeno ući u konkurenciju za Zlatnu palmu u Cannesu; njegovu međunarodnu distribuciju će, sa druge strane, zapriječiti brojni problemi poslovne prirode.
*17. maj - Na Kanskom festivalu premijerno prikazan *[[Fahrenheit 9/11]]*, dokumentarni film čiji autor, režiser Michael Moore optužuje vladu američkog predsjednika da je lagala kako o ulozi Saudijske Arabije u napadima 11. septembra, tako i o "oružjima za masovno uništenje" te zemlju uvalila u nepotrebni rat u Iraku; film čije teze savršeno korespondiraju sa stavovima lijeve inteligencije, velikog dijela američke i još većeg dijela svjetske javnosti, na festivalu doživljava trijumf, osvojivši Zlatnu palmu uz rekordne ovacije od 30 minuta; film će doživjeti i neočekivani komercijalni uspjeh prilikom distribucije u američkim kino-dvoranama koja će koincidirati sa izuzetno žestokom i neizvjesnom kampanjom za predsjedničke izbore; sljedeće godine Bush, koji je uspio sačuvati mandat, te njegovi ministri  Condoleezza Rice i  Donald Rumsfeld "osvajaju" Zlatnu malinu za "najgoreg glumca", "najgori par" i "njagoreg sporednog glumca"; uspjeh *Fahrenheit 9/11* u Hollywoodu potiče trend snimanja politički, u pravilu lijevo ili liberalno, angažiranih dokumentaraca koji će održati do današnjeg dana.
* 17. maj - Na Kanskom festivalu premijerno prikazan *[[Tropical Malady]]*, film tajlandskog režisera Apichatponga Weerasethakula; priča o ljubavi dvojice muškaraca izaziva veliku pažnju kritike, ali i pohvale koje će okruniti nagrada žirija, te tako *Tropical Malady* postaje dotada najuspješniji film tajlandske kinematografije koja njima dobiva međunarodno priznanje.
* 20. maj - Na Kanskom festivalu premijerno prikazan *[[2046 (film)|2046]]*, film hongkonškog redatelja Wong Kar-waija koji predstavlja treći i završni dio trilogije koju čine *[[Days of Being Wild]]* i *[[In the Mood for Love]]*; postaje poznat kao jedno od neobičnijih ostvarenja njegove filmografije, koje konvencionalnu ljubavnu priču miješa sa elementima science fictiona.
*16. oktobar - U Njemačkoj premijerno prikazan *[[Der Untergang]]*, historijski film Olivera Hirschiegela posvećen posljednjim danima nacističkog vođe Adolfa Hitlera; film izaziva kontroverze zbog navodnih simpatija u prikazu Hitlera, ali i pohvale zbog izuzetne brige o autentičnosti, kao i nastupa švicarskog glumca Bruna Ganza; kasnije će postati poznat zbog scene u bunkeru koja se na YouTubeu lažno prevodila titlovima na YouTubeu u satiričke svrhe, stvorivši fenomen i učinivši *Der Untergang* filmom s najviše citata odnosno referenci na Internetu. 
*29. oktobar - Premijera *[[Voices of Iraq]]*, dokumentarnog filma u nominalnoj režiji Martina Kunerta; film izaziva pažnju zbog neobičnog načina produkcije, odnosno što je u potpunosti snimljen od strane 150 slučajno odabranih običnih civila u Iraku kojima su autori dali 150 DV kamera da zabilježe život pod američkom okupacijom; *Voices of Iraq* će se kasnije spominjati kao prvi primjer "wiki-filma". 
*16. decembar - Unifrance, organizacija za promociju francuske kinematografije objavljuje podatke prema kojima je tokom godine u svijetu distribuirano 330 francuskih filmova, što predstavlja drramtičan porast u odnosu na prethodnu godinu kada ih je bilo distibuirano 212; usprkos toga, zarada francuskih kino-studija je opala za 11 %.

## Smrti

## Najkomercijalniji filmovi u svjetskim kinima

Čak pet od deset najuspješnijih filmova bili su nastavci.

## Nagrade

**[[Zlatna palma]], Cannes:**
:***[[Fahrenheit 9/11]]***, Michael Moore, SAD

**[[Festival igranog filma u Puli|Zlatna arena]], Pula:**
:*[[Duga mračna noć]]*, Antun Vrdoljak
## Reference

## Vanjske veze

* 2004.  na Internet Movie Database
* 2004. na filmu  na Numbers
* 100 najhvaljenijih filmova 2004. na Rotten Tomatoes
* Najbolji filmovi 2004.  prema Films101